CELEX: 62010TN0223
Language: mt
Date: 2010-05-20 00:00:00
Title: Kawża T-223/10: Rikors ippreżentat fl- 20 ta’ Mejju 2010 — Regione Puglia vs Il-Kummissjoni

3.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/56
            
         Rikors ippreżentat fl-20 ta’ Mejju 2010 — Regione Puglia vs Il-Kummissjoni
   (Kawża T-223/10)
   2010/C 179/95
   Lingwa tal-kawża: it-Taljan
   
      Partijiet
   
   
      Rikorrent: Regione Puglia (Bari, l-Italja) (rappreżentanti: F. Brunelli, avukat, A. Aloia, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla n-Nota ta’ Debitu tal-Kummissjoni Ewropea Nru 3241001630, tas-26 ta’ Frar 2010.
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Dan ir-rikors jirrigwarda n-nota ta’ debitu tas-26 ta’ Frar 2010, stabbilita mill-konvenuta fl-eżekuzzjoni tad-Deċiżjoni C(2009) 10350, tat-22 ta’ Diċembru 2009, dwar it-tnaqqis tal-għajnuna ekonomika mogħtija mill-Fond Ewropew għall-Iżvilupp Reġjonali (FEŻR), favur il-programm operattiv POR Puglia, fir-reġjun Objettiv 1 (2000-2006). Din id-deċiżjoni qiegħda tiġi kkontestata mir-Regione Puglia u mill-Italja, rispettivament, fil-Kawżi T-84/10 (1) u T-117/10 (2).
   Insostenn tat-talbiet tiegħu ir-rikorrent jinvoka:
   
               —
            
            
               L-illegalità tad-Deċiżjoni C(2009) 10350, tat-22 ta’ Diċembru 2009, abbażi tal-motivi u l-argumenti prinċipali invokati fil-Kawża T-84/10.
            
         
               —
            
            
               Il-ksur tal-Artikolu 7(2) tar-Regolament tal-Kummissjoni (KEE) Nru 448/2001, tat-2 ta’ Marzu 2001, li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1260/1999 dwar il-proċedura sabiex isiru korrezzjonijiet finanzjarji għal għajnuna mogħtija taħt il-Fondi Strutturali (3), li jipprevedi ż-żieda ta’ 1.5 % ogħla mir-rata applikata mill-BĊE fl-operazzjonijiet ta’ finanzjament mill-ġdid tiegħu, sa fejn in-nota ta’ debitu kkontestata tipprovdi rata ta’ imgħax komposta minn dik li ġiet ippubblikat fil-ĠUUE tal-1 ta’ April 2010, miżjuda bi 3.5 %.
            
         
      (1)  ĠU C 113, 01.05.10, p. 58
   
   
      (2)  Għadha mhijiex ippubblikata fil-ĠU
   
      (3)  ĠU Edizzjoni Speċjali bil-Malti, Kapitolu 14, Vol. 1, p. 155